Príloha č. 2 súťažných podkladov – Vzory vyhlásení, splnomocnení a informácie o spracovaní osobných údajov

|  |
| --- |
| **vzory vyhlásení, splnomocnení** **a INFORMÁCIe O SPRACOVANÍ osobných údajov** |

Príloha č. 2A súťažných podkladov – Vyhlásenie uchádzača

vyhláseniE uchádzača

Ako uchádzač

*(obchodné meno a sídlo/miesto podnikania uchádzača alebo obchodné mená a sídla/miesta podnikania všetkých členov skupiny dodávateľov\*)* **týmto vyhlasujem, že**

* súhlasím s podmienkami verejného obstarávania na predmet zákazky „***Poskytnutie audítorských služieb pre Program spolupráce Interreg V-A Slovenská republika – Rakúsko 2014 – 2020“***, ktoré sú určené v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk,
* beriem na vedomie, že spracúvanie osobných údajov verejným obstarávateľom, ktoré som ako uchádzač uviedol v ponuke, je zákonné, vykonávané v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a so zákonom č. 18/2018 Z. z. o ochrane osobných údajov a o zmene a doplnení niektorých zákonov a dobrými mravmi a na relevantnom právnom základe,
* ako uchádzač som dôkladne oboznámený s celým obsahom súťažných podkladov, návrhom Rámcovej dohody vrátane všetkých príloh Rámcovej dohody a dokumentov, na ktoré sa Rámcová dohoda odvoláva,
* všetky doklady, dokumenty, vyhlásenia a údaje uvedené v ponuke sú pravdivé a úplné,
* predkladám iba jednu ponuku a
* nie som členom skupiny dodávateľov, ktorá ako iný uchádzač predkladá ponuku.

v..........................................dňa........................... ..................................................

 podpis

v..........................................dňa........................... ..................................................

 podpis

*\*doplniť podľa potreby*

*Pozn.: POVINNÉ*

Príloha č. 2B súťažných podkladov – Splnomocnenie pre člena skupiny dodávateľov

Splnomocnenie pre člena skupiny dodávateľov

**Splnomocniteľ/splnomocnitelia:**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu)*

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu)*

*(doplniť podľa potreby)*

**udeľuje/ú splnomocnenie**

**Splnomocnencovi – lídrovi skupiny dodávateľov:**

1. *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu)*

na prijímanie pokynov a konanie v mene všetkých členov skupiny dodávateľov vo verejnom obstarávaní ***„Poskytnutie audítorských služieb pre Program spolupráce Interreg V-A Slovenská republika – Rakúsko 2014 – 2020“***.

v..........................dňa........................... ..............................................................

 podpis splnomocniteľa

v..........................dňa........................... ............................................................

 podpis splnomocniteľa

*(doplniť podľa potreby)*

Splnomocnenie prijímam:

v..........................dňa........................... ..............................................................

 podpis splnomocnenca

*Pozn.: POVINNÉ, ak je uchádzačom skupina dodávateľov*

Príloha č. 2C súťažných podkladov – Informácie o spracovaní osobných údajov dotknutých osôb

Informácie o spracovaní osobných údajov dotknutých osôb

Verejný obstarávateľ týmto poskytuje dotknutým osobám, ktorých osobné údaje bude verejný obstarávateľ ako prevádzkovateľ spracovávať, informácie podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR“), resp. ustanovenia § 19 zákona č. 18/2018 Z. z. o ochrane osobných údajov (ďalej len „zákon o ochrane osobných údajov).

Táto informácia vysvetľuje, akým spôsobom spracúva verejný obstarávateľ ako prevádzkovateľ pri verejnom obstarávaní osobné údaje. Pri spracúvaní osobných údajov sa verejný obstarávateľ riadi primárne nariadením GDPR a ustanoveniami zákona  o ochrane osobných údajov.

***Identifikačné údaje o prevádzkovateľovi:*** (prevádzkovateľom je verejný obstarávateľ):

Ministerstvo financií Slovenskej republiky (ďalej len „MF SR“)

Štefanovičova 5

817 82 Bratislava

***Kontaktné údaje zodpovednej osoby prevádzkovateľa:***

zodpovedna.osoba@mfsr.sk; tel. č.: +421 25958 4411

***Zákonnosť spracúvania osobných údajov:***

Verejný obstarávateľ spracúva osobné údaje v súlade s § 13 ods. 1 písm. f) zákona č. 18/2018 Z. z. o ochrane osobných údajov.

***Účel spracúvania osobných údajov:***

Spracúvanie osobných údajov je zákonnou požiadavkou nevyhnutnou pre zabezpečenie procesu verejného obstarávania tak, ako ho definuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). V rámci procesu verejného obstarávania musia uchádzači napr. preukázať osobné postavenie, finančné a ekonomické postavenie a technickú spôsobilosť alebo odbornú spôsobilosť, ktoré sú požadované podľa zákona o verejnom obstarávaní. V rámci preukazovania splnenia vyššie uvedených podmienok účasti, ako aj v rámci iných povinností vyplývajúcich pre uchádzačov zo súťažných podkladov, uchádzači predkladajú doklady, ktoré obsahujú aj osobné údaje fyzických osôb. V zmysle zákona o verejnom obstarávaní je uchádzač povinný poskytnúť osobné údaje, ktoré sú nevyhnutné najmä na vyhodnotenie jeho ponuky. Ak v prípade neposkytnutia osobných údajov v rozsahu stanovenom v súťažných podkladoch v rámci preukazovania splnenia podmienok účasti vo verejnom obstarávaní nedôjde k preukázaniu splnenia podmienok účasti, je verejný obstarávateľ v zmysle § 40 ods. 6 písm. a) zákona o verejnom obstarávaní povinný uchádzača z verejného obstarávania vylúčiť.

***Identifikácia príjemcu osobných údajov:***

Osobné údaje získané v rámci procesu verejného obstarávania sprístupňuje verejný obstarávateľ len v nevyhnutnej miere svojim zamestnancom, t. j. osobám, ktoré poveruje vykonaním jednotlivých úkonov v procese verejného obstarávania.

V nadväznosti na plnenie povinností, ktoré verejnému obstarávateľovi vyplývajú z legislatívy Slovenskej republiky a legislatívy EÚ verejný obstarávateľ poskytne kompletnú dokumentáciu, obsahujúcu predložené ponuky uchádzačov k predmetnej súťaži vrátane osobných údajov oprávneným osobám na výkon kontroly/auditu/overovania na mieste a to:

1. zástupcom riadiaceho orgánu Programu SK – AT;
2. Ministerstvu financií SR ako certifikačnému orgánu;
3. Ministerstvu financií SR ako orgánu auditu, jeho spolupracujúcim orgánom (najmä Úrad vládneho auditu),

 a osobám povereným na výkon kontroly/auditu;

1. Najvyššiemu kontrolnému úradu SR;
2. splnomocneným zástupcom Európskej komisie a Európskeho dvora audítorov;
3. orgánu zabezpečujúcemu ochranu finančných záujmov EÚ;
4. osobám prizvaným alebo povereným orgánmi/subjektami uvedenými v písm. a) až f) v súlade s príslušnými právnymi predpismi SR a EÚ.

Nakoľko v zmysle zákona o verejnom obstarávaní sa jednotlivé fázy/procesy verejného obstarávania vrátane dokumentov (ponúk) uchádzačov zverejňujú, verejný obstarávateľ týmto informuje uchádzačov a všetky dotknuté osoby, ktorých osobné údaje budú spracovávané v procese verejného obstarávania, že budú zverejnené v profile verejného obstarávateľa vedenom na stránke Úradu pre verejné obstarávanie.

V súvislosti so zverejňovaním ponúk, zmlúv a ostatných dokladov, verejný obstarávateľ upozorňuje dotknuté osoby, aby sa dôkladne oboznámili s oznámením o vyhlásení verejného obstarávania a časťami súťažných podkladov, v ktorých sa od uchádzačov vyžaduje poskytnutie osobných údajov.

***Informácia o tom, že prevádzkovateľ zamýšľa preniesť osobné údaje do tretej krajiny alebo medzinárodnej organizácii:***

Verejný obstarávateľ neplánuje vykonať cezhraničný prenos osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko). Zverejnenie údajov na stránke www.uvo.gov.sk, ktorý je verejne prístupný nie je možné považovať za prenos vo vlastnom slova zmysle. Hoci k nemu majú prístup i osoby mimo Európskeho hospodárskeho priestoru, túto skutočnosť verejný obstarávateľ nevie ovplyvniť.

***Doba uchovávania osobných údajov:***

Vzhľadom na spôsob financovania zákazky sa osobné údaje uchádzačov a záujemcov v predmetnom verejnom obstarávaní budú spracovávať v súlade s § 39 ods. 2 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len “zákon o EŠIF") **do 31. decembra 2028, alebo aj po tomto dátume, ak do 31. decembra 2028** nedošlo k vysporiadaniu finančných vzťahov medzi poskytovateľom a prijímateľom podľa § 41 až 43 zákona o EŠIF a v súlade s uzavretou zmluvou o poskytnutí nenávratného finančného príspevku; rovnopis rámcovej dohody, uzavretej ako výsledok verejného obstarávania, je verejný obstarávateľ povinný uchovávať počas celej doby jej trvania.

***Spôsob získania osobných údajov***

Osobné údaje získava verejný obstarávateľ výlučne od dotknutých osôb, t. j. dotknuté osoby mu ich sami poskytnú ako súčasť ponuky vo verejnom obstarávaní.

***Práva dotknutej osoby:***

Každá fyzická osoba, ktorej osobné údaje sa spracúvajú, je dotknutou osobotu. Dotknutá osoba má právo:

a) kedykoľvek požadovať prístup k jej osobných údajom,

b) žiadať opravu jej osobných údajov, ak sú nesprávne, alebo sa zmenili,

c) požiadať o vymazanie jej osobných údajov pred dobou uchovávania osobných údajov, ak už neexistuje dôvod, pre ktorý by mali byť spracúvané,

d) požadovať obmedzenie spracúvania jej osobných údajov v súlade s § 24 zákona o ochrane osobných údajov,

e) namietať proti spracúvaniu jej osobných údajov.

V prípade, ak sa dotknutá osoba domnieva, že spracúvaním jej osobných údajov bol porušený zákon o ochrane osobných údajov alebo nariadenie GDPR, má právo podať návrh na začatie konania podľa § 100 zákona o ochrane osobných údajov Úradu na ochranu osobných údajov SR, so sídlom Hraničná 12, Bratislava.

Neuskutočňuje sa automatizované individuálne rozhodovanie vrátane profilovania osobých údajov podľa § 28 zákona o ochrane osobných údajov.

V prípade, ak dotknutá osoba chce uplatniť svoje práva, môže tak urobiť u verejného obstarávateľa (prevádzkovateľa) na adrese:

Ministerstvo financií Slovenskej republiky

Štefanovičova 5

817 82 Bratislava

alebo e-mailom na adrese: zodpovedna.osoba@mfsr.sk.